На основу члана 5. Закона о обављању саветодавних и стручних послова у области пољопривреде(„Сл. гласник РС“, бр. 30/2010), тачке XXXIII Покрајинскe скупштинскe одлукe о програму подршке за спровођење пољопривредне политике и политике руралног развоја за територију аутономне покрајине војводине у 2022. години*(„Сл. лист АП Војводине"“, бр. 54/2021)***,** чланова 16. и 24. *Покрајинске скупштинске одлуке о покрајинској управи* („Сл. лист АП Војводине“, бр. 37/2014, 54/2014 - др. одлука, 37/2016, 29/2017, 24/2019 и 66/2020*)*, чланова 11. и 25. став 1. тачка 5. Покрајинске скупштинске oдлуке о буџету Аутономне покрајине Војводине за 2021. годину („Службени лист АПВ“, број 54/2021), а у вези са Покрајинском скупштинском одлуком о програму заштите, уређења и коришћења пољопривредног земљишта на територији Аутономне покрајине Војводине у 2022. години, („Службени лист АПВ”, број 54/2021), Покрајински секретаријат за пољопривреду, водопривреду и шумарство (у даљем тексту: Покрајински секретаријат) расписује

**Јавни позив за учешће**

**ПРАВНИХ ЛИЦА У ОБАВЉАЊУ САВЕТОДАВНИХ И ПРОГНОЗНО ИЗВЕШТАЈНИХ ПОСЛОВА У ЗАШТИТИ БИЉА НА ПОДРУЧЈУ АП ВОЈВОДИНЕ У 2022.ГОДИНИ**

 Расписује се јавни позив за пријаву правних лица са подручја АП Војводине за учешће у реализацији саветодавних послова и прогнозно извештајних послова у заштити биља на подручју АП Војводине у 2022.години ( у даљем тексту: Јавни позив).

 Наведени послови се реализују у складу са Програмом подршке пољопривредним стручним службама и пољопривредним саветодавним и стручним службама у спровођењу и унапређењу саветодавних и прогнозно извештајних послова у заштити биља у АП Војводини за 2022. годину („Службени лист АПВ”, број 54/2021) и у складу са Програмом подршке за спровођење пољопривредне политике и политике руралног развоја за територију Аутономне покрајине Војводине у 2022. години („Службени лист АПВ”, број 54/2021) у оквиру мере 306: Подршка пружању савета и информација пољопривредним произвођачима, удружењима, задругама и другим правним лицима у пољопривреди.

**1.ЦИЉЕВИ И ТЕМАТСКА ОБЛАСТ ПОЗИВА**

 Циљеви ради којих се расписује Јавни позив су: унапређење и развој пољопривреде на подручју Аутономне покрајине Војводине и решавање конкретних проблема у пољопривредној производњи. Увођење савремених технологија у пољопривредну производњу, креирање нових технолошких модела производње усклађених са постојећим климатским и агроеколошким условима, боље искоришћење националних мера аграрне политике и IPARD мера и израда модела заштите гајених биљака од напада штетних организама у оквиру којих се рационално користе пестициди ( имплементација интегралне-контролисане производње), а све са циљем производње здравствено безбедних производа и очувања животна средина од додатних загађења.

 **Средстава се додељују за финансирање обављања саветодавних и прогнозно извештајних послова у заштити биља.**

 **Саветодавни послови** се реализују кроз сарадњу са пољопривредним произвођачима, удружењима, задругама и другим заинтресованим лицима, путем директне подршке и помоћи: саветима, информацијама и знањем; које се пољопривредним произвођачима пружа преко предавања, радионица, курсева, везано за одређене области пољопривредне производње, мере аграрне политике и заштиту усева од економски значајних штетних организама. Саветодавни послови обухватају и прикупљање рачуноводствених података по ФАДН методологији, код одређеног броја пољопривредних газдинстава са подручја Војводине; прикупљање и извештавање о ценама пољопривредних производа и импута ( СТИПС); праћење и извештавање о радовима у пољопривреди и процени приноса (ЕУРОСТАТ) и утврђивање чињеничног стања код пољопривредних произвођача који се пријављују за подстицајна средства Покрајинског секретаријата и Министарства пољопривреде, водопривреде и шумарства ( у даљем тексту: Министарства). У оквиру спровођења саветодавних послова врши се и обука произвођача који су конкурисали за ИПАРД подстицајна средства, реализује већи број различитих огледа, организују дани поља и друге манифестације везане за пољопривреду и рурални развој; пружају информације, дају препоруке и саопштења из различитих области пољопривредне производње путем медија, Портала Пољопривредне саветодавне службе АП Војводине, друштвених мрежа и специјализованих канала. Могу се реализовати и други послови по потреби и налогу Покрајинског секретаријата и Министарства.

 Саветодавни послови се обављају у складу са поднетим Програмом рада( приликом пријављиваања) израђеним у складу са наведеним програмима ( објављеним у „Службеном листу АПВ“ број 54/2021)и у складу са упутством прописаним од стране Покрајинског секретаријата.

 Учешће у реаализацији саветодавних послова: права, обавезе, рокови и све остало дефинисаће се уговором.

 **Прогнозно извештајни послови у заштити биља( систем ПИС-а)** подразумева праћење (мониторинг) економски најзначајнијих биљних производњи на подручју АП Војводине и праћење штетних организама на њима као и мониторинг метеоролошких услова у којима се пољопривредна производња одвија и штетни организми развијају. Повезивањем података добијених из наведеног мониторинга, њиховом обрадом и анализом, креирају се модели заштите праћених гајених усева и дају препоруке и саопштења о мерама заштите у усевима и воћним засадима у циљу рационалне употребе пестицида, економских уштеда и заштите здравља људи и животне средине.

 Прогнозно извештајни послови у заштити биља се обављају у складу са Програмом рада, који достави сваки учесник у прогнозно извештајним пословима уз пријаву , а који је у складу са Програмом рада Прогнозно извештајне службе у заштити биља АП Војводине у 2022.години, који израђује Покрајински центар ПИС-а, и у складу са програмом објављеним у „Службеном листу АПВ“ број 54/2021.

 Учешће у реаализацији прогнозно извештајних пословау заштити биља: права , обавезе, рокови и све остало дефинисаће се уговором.

**2.ВИСИНА И НАМЕНА ПОДСТИЦАЈНИХ СРЕДСТАВА**

**За реализацију саветодавних и прогнозно извештајних послова у заштити биља у 2022. години** **предвиђена су средства у укупном износу од 187.807.000,00 динара**.

**Од чега је за реализацију Саветодавних послова предвиђен утрошак укупно 100.000.000,00 динара и то:**

1. **За реализацију Основног програма саветодавних послова предвиђена су средства у укупном износу од** **88.680.000,00 динара.**
2. **За реализацију Посебних програма у оквиру саветодавних послова, предвиђена су средства за :**

**2.1. Реализацију *Програма рада Центра за усавршавање* у износу од 10.500.000,00 динара;**

 **2.2. Реализацију *Програма* *едукација и усавршавање саветодаваца* у износу од 700.000,00 динара и**

**2.3. *Одржавање Портала ПСС АПВ и одржавање софтвера за праћење парцела* у износу од 120.000,00 динара.**

**За реализацију Прогнозно извештајних послова у заштити биља предвиђен је износ од укупно 87.807.000,00 динара.**

 **Од чега је:**

**1.За обављање прогнозно извештајних послова у заштити биља у оквиру регионалних центара ПИС-а предвиђен износ од укупно**  **67.324.746,00 динара,**

**2.За обављање послова координације и организације рада прогнозно извештајних послова у заштити биља - предвиђен је износ од 20.482.254,00 динара.**

**3.ПРАВО УЧЕШЋА НА ЈАВНИ ПОЗИВ**

**a) Право за пријаву на Јавни позив за обављање саветодавих послова за учешће у Основном програму и за обављање прогнозно извештајних послова у заштити биља (послови регионалних центара) имају микро и мала правна лица** **која испуњавају услове из члана 5. став 1 Закона о** **обављању саветодавних и стручних послова у области пољопривреде ( „ Службени гласник РС“, број 30/10) ,** ( **у даљем тексу: Закон), а која су:**

* уписана у Регистар привредних субјеката,
* основана од стране Републике Србије, а која су са територије АП Војводине,
* која за обављање саветодавних послова имају запослене саветодавце са важећом лиценцом ( уписане у централни регистар саветодаваца), по могућности различитих профила, ( број саветодаваца не може бити већи од 9),
* која за обављање прогнозно извештајних послова у заштити биља имају запослена стручна лица (2 до 3 инжењере за заштиту биља),
* која имају за обављање саветодавних послова потребну опрему ( минимум 2 аутомобила, комјутере или лап топове, мобилни телефон за сваког саветодавца и другу опрему потребну за саветодавни рад),
* која имају за обављање прогнозно извештајних послова у заштити биља ( минимум 2 аутомобила, минимум 3 МЕТОСА и 1 до 2 ловне лампе , лап топове или компјутере и мобилне телефоне за свако стручно лице које ће учествовати у раду).
* која имају лабораторије за испитивање биљних производа на здравствену безбедност производа и /или садржај хранљивих материја у земљишту и/или квалитет производа, **( У колико се пријављују само са програмом за лабоаторијска испитивања биљних производа и производа добијених прерадом биљних производа).**

**б ) Право за пријаву на Јавни позив за обаљање саветодавних послова у оквиру Посебних програма и за обављање прогнозно извештајних послова у заштити биља и за координацију рада свих учесника у систему ПИС-а, имају микро и мала правна лица** **која су:**

* уписана у Регистар привредних субјеката,
* основана од стране Републике Србије, а која су са територије АП Војводине
* уписана у Регистар научно-истраживачких установа или Регистар иновационих организација*,*
* да поседују опрему и простор за реализацију едукација, тренинга или курсева,
* да поседује решење о поверавању послова ( за овлашћене организације),
* да поседује решење о поверавању послова координације рада регионналних центара у обављању прогнозно извештајних послова у заштити биља и
* да поседују лабораторију за детекцију штетних организама (детекцију вируса).

**Пријаве на Јавни позив подносе се одвојено за:**

 **учешће у обављању саветодавних послова за:**

1. **учешће у Основном програму и**
2. **посебно за учешће у реализацији појединих Посебних програма и**

**за учешће у обављању прогнозно извештајних послова у заштити биља за:**

**1.обаљање прогнозно извештајних послова у заштити биља у оквиру регионалног центра( РЦ) и**

**2. за послове координације рада свих учесника у систему ПИС-а.**

**4.СПЕЦИФИЧНИ УСЛОВИ ЗА УЧЕШЋЕ НА ЈАВНОМ ПОЗИВУ**

**За обављање саветодавних послова:**

**1. Подносилац пријаве за учешће у Основном програму саветодавног рада** уз основну документацију везану за законску испуњеност услова за учешће на Јавном позиву потребно је да достави и:

  **свој планирани Програм рада за 2022. годину дефинисан у складу са**

 **усвојеним Програмима, збирно дат на нивоу Правног лица које се пријављује**

 **на Позив и дефинисаним планом трошкова за планирани обим послова.**

 **НАПОМЕНА: У колико се правно лице пријављује само за учешће у**

 **Лабораторијским испитивањима** **уз попуњену пријаву достаљају се**

 **документи потребни за учешће у Основном програму који се односе на**

 **податке о правном лицу , доказ о поседовању лабораторије за одређена**

 **испитивања и** **Програм (план) за врсту и број узорака који би се анализирали**

 **у 2022.години са дефинисаним буџетом.**

 **2.Подносиоци пријаве за учешће у посебним програмима саветодавног рада**

 **подносе пријаву и потребну документацију за сваки посебан програм за**

 **који се пријављују и то:**

* 1. **Подносилац пријаве за учешће у реализацију Програма рада Центра**

 **за усавршавање** уз основну документацију везану за законску испуњеност услова за пријаву на Јавни позив потребно је да достави и:

 ***Програма рада Центра за усавршавање за 2022.годину* са**

 **дефинисаним учесницима, пословима и планираним буџетом.**

* 1. **Подносилац пријаве за учешће у реализацију Програма едукација и**

 **усавршавање саветодаваца** уз основну документацију везану за законску испуњеност услова за пријаву на Јавни позив потребно је да достави и:

 ***Програм едукација и усавршавања пољопривредних саветодаваца АП***

 ***Војводине за 2022.годину* са дефинисаним буџетом за планиране**

 **едукације.**

 **2.3.Подносилац пријаве за учешће у реализацији Одржавање Портала**

 **Пољопривредне саветодавне службе АП Војводине и одржавање**

 **софтвера за праћење парцела** уз основну документацију везану за

 законску испуњеност услова за пријаву на Јавни позив потребно је да

 достави и:

 ***План одржавања Портала Пољопривредне саветодавне службе АП***

 ***Војводине и софтвера за праћење парцела са за 2022.годи*ну са**

 **дефинисаним буџетом.**

 **За обављање прогнозно извештајних послова**

 **1. Подносилац пријаве за учешће у** **у програму које реализују**

 **регионални центри ПИС-а** уз основну документацију везану за

 законску испуњеност услова за пријаву на Јавни позив потребно је да

 достави и:

 ***Програм рада прогнозно извештајних послова у заштити биља***

***регионалног центра у 2022. години*** у оквиру кога ће бити детаљно

 дефинисани учесници, послови, биљне производње и штетни

 организми који ће се пртити **са дефиниоисаним предлогом трошкова и**

 **планираним резултатима**.

**2.Подносилац пријаве за учешће у реализацији послова координације**

**рада свих учесника у систему ПИС-а** уз основну документацију везану за законску испуњеност услова за пријаву на Јавни позив потребно је да достави и:

 ***Програм рада на пословима координације рада свих учесника у***

 ***систему ПИС-а треба да садржи део који се односи на План рада***

 ***прогнозно извештајне службе за заштиту биља АП***

 ***Војводине за 2022. годину* са планираним пословима и трошковима**

 **за све учеснике у систему ПИС-а и део који се односи на послове и**

 **трошкове које ће реализовати Покрајински центар ПИС-а на**

 **пословима координације рада регионалних центара са детаљно**

 **дефинисаним буџетом .**

**5. ВРЕМЕНСКИ ОКВИР ЗА ПРИЈАВЕ НА ЈАВНИ ПОЗИВ**

 **Јавни позив за пријаве правних лица за обављање саветодавних и прогнозно извештајних послова у заштити биља у 2022.години траје од 17. јануара до 31. јануара 2022.године.**

**6.ПОТРЕБНА ДОКУМЕНТАЦИЈА**

* **За учешће у Основном програму саветодавних послова:**
* попуњена , потписана и оверена пријава за учешће, ( образац се може преузети са сајта Покрајинског секретаријата);
* копију извода из Регистра привредних субјеката у којој се види шифра делатности;
* копију акта Владе Републике Србије или другог документа ( оснивачки акт или други документ) у коме се види да је правно лица основано од стране Владе Републике Србије
* копију депо картона;
* копију пријаве ПИБ;
* списак возила и копије саобраћајних дозвола за најмање 2 возила која ће се користити у саветодавном раду;
* потписану изјаву да правно лице поседује потребну опрему (у којој је наведен: број компјутера, мобилних телефона и друга опрема потребна за саветодане послове)- образац се може преузети са сајта Покрајинског секретаријата;
* биографије за делегиране саветодаваце ( не више од 1 стране А4 формата);
* копија Лиценце за обављање саветодавног рада;
* доказ о упису у Регистар пољопривредних саветодаваца;
* доказ о радном статусу( копија уговора о раду);
* документ наведен код специфичних услова за Основни програм саветодавних послова;
* доказ о израђеним флајерима и/или брошурама у 2021.години( у колико су израђени) и
* пилот пројекат ( у колико се планира реализација).
* **За учешће у Посебним програмима саветодавних послова:**
* попуњена , потписана и оверена пријава за учешће у посебном програму ( образац се може преузети са сајта Покрајинског секретаријата);
* копију извода из Регистра привредних субјеката у којој се види шифра делатности;
* копију акта Владе Републике Србије или другог документа ( оснивачки акт или други документ) у коме се види да је правно лица основано од стране Владе Републике Србије;
* копију депо картона;
* копију пријаве ПИБ;
* доказ да је правно лице уписано у Регистар научно-истраживачких установа или Регистар иновационих организација;
* копија Решења о поверавању послова ( за овлашћену организацију);
* биографије лица која учествују у реализацији посебног програма;
* списак возила и копије саобраћајних дозвола за возила која ће се користити у раду;
* изјаву да правно лице поседује потребну опрему и простор за реализацију едукација, тренинга или курсева ( образац се може преузети са сајта Покрајинског секретаријата);
* документ наведен код специфичних услова за Посебни програм саветодавних послова за чију реализацију се лице пријављује.
* **За учешће у прогнозно извештајним пословима у заштити биља:**
* попуњена , потписана и оверена пријава за учешће( образац се може преузети са сајта Покрајинског секретаријата);
* копију извода из Регистра привредних субјеката у којој се види шифра делатности ;
* копију акта Владе Републике Србије или другог документа ( оснивачки акт или други документ) у коме се види да је правно лица основано од стране Владе Републике Србије;
* копију депо картона;
* копију пријаве ПИБ;
* списак возила и копије саобраћајних дозвола за најмање 2 возила која ће се користити у прогнозно извештајним пословима у заштити биља;
* изјаву да правно лице поседује потребну опрему (бр Метоса, ловних лампи, компјутера и мобилних телефона који ћесе користити) неопходну за прогнозно извештајне послове у заштити биља ( образац се може преузети са сајта Покрајинског секретаријата);
* кратка биографија за сваког учесника у прогнозно извештајним пословима (не више од 1 стране А4 формата) и
* документ наведен код специфичних услова за обављање Прогнозно извештајних послова.

* **За учешће у реализацији послова координације рада свих учесника у систему ПИС-а:**
* попуњена , потписана и оверена пријава за учешће ( образац се може преузети са сајта Покрајинског секретаријата),
* копију извода из Регистра привредних субјеката у којој се види шифра делатности;
* копију акта Владе Републике Србије или другог документа ( оснивачки акт или други документ) у коме се види да је правно лица основано од стране Владе Републике Србије;
* копију депо картона;
* копију пријаве ПИБ;
* доказ о испуњености услова за послове координације прогнозно извештајним пословима( копија Решења за координацију система ПИС-а) ;
* списак лица која учествују у раду и кратка биографија за сваког учесника у прогнозно извештајним пословима ( не више од 1 стране А4 формата);
* списак возила и копије саобраћајних дозвола за најмање 2 возила која ће се користити у раду на координацији прогнозно извештајних послова у заштити биља;
* изјаву о поседовању лабораторије за детекцију штетних организама (детекцију вируса)и
* документ наведен код специфичних услова за обављање координације рада свих учесника у систему ПИС-а.

**7. ПОСТУПАК ДОНОШЕЊА ОДЛУКЕ**

Поступак доношења одлуке регулисан је у складу са Правилником којим се регулише рад комисија за рангирање пријављених учесника на Јавном позиву расписаном у Покрајинском секретаријату у јануару 2022.години.

Комисија након извршеног прегледа документације формира ранг листу. Ранг листа се објављује на веб страници Покрајинског секретаријата [www.psp.vojvodina.gov.rs](http://www.psp.vojvodina.gov.rs)

**8. ИСПЛАТА СРЕДСТАВА**

Средства се исплаћују након потписивања уговора у складу са одредбама потписаног уговора и приливом средстава у Буџет АП Војводине.

Покрајински секретаријат задржава право да од подносиоца пријаве затражи додатну документацију. Исто тако, Покрајински секретаријат може да од буџетске инспекције АП Војводине затражи да се изврши контрола наменског и законског утрошка средстава, а Покрајински секретаријат задржава право да изврши контролу реализације предмета уговора.

Поступак доношења одлуке, критеријуми и остала питања везана за Јавни позив, дефинисани су Програму подршке за спровођење пољопривредне политике и политике руралног развоја за територију аутономне покрајине војводине у 2022. години и Правилником о спровођењу конкурса које расписује покрајински секретаријат за пољопривреду.

**9.**  **НАЧИН ДОСТАВЉАЊА ПРИЈАВА**

**Пријаву на Јавни позив с траженом документацијом достављати ПОШТОМ НА АДРЕСУ:**

**Покрајински секретаријат за пољопривреду,**

**водопривреду и шумарство**

**21000 Нови Сад**

**Булевар Михајла Пупина број 16**

**с назнаком:**

„ **ПРИЈАВА НА ЈАВНИ ПОЗИВ ЗА УЧЕШЋЕ ПРАВНИХ ЛИЦА У ОБАВЉАЊУ САВЕТОДАВНИХ И ПРОГНОЗНО ИЗВЕШТАЈНИХ ПОСЛОВА У ЗАШТИТИ БИЉА НА ПОДРУЧЈУ АП ВОЈВОДИНЕ У 2022.ГОДИНИ** ” **са напоменом за који део из Програма се пријава односи**

или лично на писарници покрајинских органа управе у згради Покрајинске владе АП Војводине, сваког радног дана од 9.00 до 14.00 часова.

**10. КОНТАКТ ЗА ДОДАТНЕ ИНФОРМАЦИЈЕ**

Све додатне информације можете добити путем телефона 021/487-4461 и 021/487-4500, од 10 до 12 часова сваког радног дана за време трајања Јавног позива.

**10.1. ПОДАЦИ О ПРЕУЗИМАЊУ ДОКУМЕНТАЦИЈЕ У ЕЛЕКТРОНСКОЈ ФОРМИ**

Текст Позива и образци за пријаву за учешће могу се преузети на веб-сајту Покрајинског секретаријата: www.psp.vojvodina.gov.rs.

104-401-197/2022-01  **ПОКРАЈИНСКИ СЕКРЕТАР**

Дана.17.01.2022.године

 **Чедомир Божић**